  Виталий Пронин   Ожмосысь нылпиосДэри черкогуртысь школа арлы быдэ дораз люкалля ёросысь удмурт нылпиосты. Соос понна туэ 13-тӥ арзэ ортчиз ни «Шундыберган» вожвылъяськон.Арысь аре конкурсэз радъясьёс ужрадэз тунсыкогес, мукетгес карыны тыршо. Туэ со сӥземын вал Дэри ёрослы 80 ар тырмонлы. Ягул, Ожмос, Шор Постол, Выль Казьмас, Изгурт, оглом 9 школаосысь быгатӥсь нылпиос дорзэс, гуртсэс, ёроссэс, аспал адямиоссэс гажамзы сярысь кылбуръёс, кырӟанъёс, сценкаос пыр веразы. Нылпиосын ӵош сцена вылэ потазы гуртъёсысь адӟем карымон адямиос. Дэриысь дышетскисьёсДэри школаысь нылпиос ёрослэсь 80 аресъем историзэ кырӟаса, шудыса возьматӥзы. Ожмосысь пияшъёс песянайёслы пӧрмылӥзы но маскара верамъёсынызы учкисьёсты шулдыртӥзы. Изгуртъёс дано спортсмензы Николай Мамонтов сярысь веразы. Подшивалъёс гуртысьтызы потэм А. Вотяковлэсь кылбуръёссэ, кырӟанъёссэ быдэстӥзы. Оглом вераса, егитъёс сцена вылын туж шаплы, быгатӥсь луэмзэс возьматӥзы. Тужгес устоосыз луизы Дэри, Изгурт но Подшивал школаосысь нылпиос. Та ужрад сярысь пыр-почгес лыдӟоды «Герд» номерысьтымы. Со потоз 11-тӥ оштолэзе. Изгуртысь егитъёс Ангелина Снигирёва  